CELEX: 62014TN0847
Language: sl
Date: 2014-12-30 00:00:00
Title: Zadeva T-847/14: Tožba, vložena 30. decembra 2014 – GHC/Komisija

16.2.2015   
            
            
               SL
            
            
               Uradni list Evropske unije
            
            
               C 56/28
            
         Tožba, vložena 30. decembra 2014 – GHC/Komisija
   (Zadeva T-847/14)
   (2015/C 056/39)
   Jezik postopka: nemščina
   
      Stranki
   
   
      Tožeča stranka: GHC Gerling, Holz & Co. Handels GmbH (Hamburg, Nemčija) (zastopnik: D. Lang, odvetnik)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               za ničnega razglasi izvedbeni sklep Komisije z dne 31. oktobra 2014 C(2014) 7920, kakor tudi kvoto, dodeljeno tožeči stranki za leto 2015 za dajanje fluoriranih ogljikovodikov v promet, v delu, v katerem je bila tožeči stranki dodeljena prenizka referenčna vrednost ter prenizka kvota za leto 2015;
            
         
               —
            
            
               toženi stranki naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja tri tožbene razloge.
   
               1.
            
            
               Prvi tožbeni razlog: kršitev Uredbe (EU) št. 517/2014 (1)
               
               
                           —
                        
                        
                           Tožeča stranka trdi, da je tožena stranka zanjo postavila prenizko referenčno vrednost in ji za leto 2015 določila prenizko kvoto. Trdi, da je Komisija pri njenem izračunu upoštevala razvoj zalog v referenčnem letu.
                        
                     
                           —
                        
                        
                           Tožeča stranka trdi, da besedilo, zgodovina, sistematika ter smisel in namen Uredbe št. 517/2014 ne upravičujejo upoštevanja razvoja zalog.
                        
                     
                           —
                        
                        
                           Tožeča stranka v okviru tega tožbenega razloga trdi, da letni razvoj zalog ni primeren, da bi uvozniki in izvozniki, ki niso proizvajalci, določili količine, ki so bile dejansko dane v promet, temveč izkrivlja njihove ugotovitve, v breme tožeče stranke.
                        
                     
         
               2.
            
            
               Drugi tožbeni razlog: kršitev načela enakosti na podlagi člena 20 Listine EU o temeljnih pravicah
               
                           —
                        
                        
                           Tožeča stranka trdi, da je bila neupravičeno postavljena v manj ugoden položaj, ker je bil upoštevan letni razvoj zalog v referenčnem letu glede na uvoznike, ki so svoje zaloge med referenčnim letom odsvojili, ne pa skladiščili v naslednje leto.
                        
                     
                           —
                        
                        
                           Dalje je tožeča stranka kot uvoznik v manj ugodnem položaju tudi glede proizvajalcev, ker upoštevanje razvoja letnih zalog proizvajalcem omogoča, da se dejansko odrazi količina, ki je bila dana v promet, medtem ko je bila v škodo tožeče stranke izkrivljena.
                        
                     
         
               3.
            
            
               Tretji tožbeni razlog: kršitev obveznosti obrazložitve na podlagi člena 296 PDEU
               
                           —
                        
                        
                           Tožeča stranka trdi, da izpodbijani sklep ne ustreza zahtevam glede obveznosti obrazložitve, zlasti naj ne bi bilo očitno kako je sestavljen za tožečo stranko v tonah navedeni ekvivalent CO2.
                        
                     
         
      (1)  Uredba (EU) št. 517/2014 Evropskega parlamenta in Sveta z dne 16. aprila 2014 o fluoriranih toplogrednih plinih in razveljavitvi Uredbe (ES) št. 842/2006 (UL L 150, str. 195).